ועדת הכלכלה, כנסת 20, פרוטוקול מספר 676, 2018-01-31 09:30

איתן כבל: בוקר טוב.

איתן כבל: בוקר טוב לך, גברתי מנהלת הוועדה, היועצת המשפטית, רשמת, דובר, חבריי חברי הכנסת.

איתן כבל: היום יום רביעי, ט"ו בשבט, חגה של הכנסת, יום ההולדת של הכנסת, זה גם חג האילנות.

איתן כבל: אנחנו כמדי יום נתחיל בשיר שננסה לחבר אותו גם אל היום הזה, אבל הבוקר אני לא יכול בלי – היום יום רביעי, ט"ו בשבט, 31 בינואר, בשבת נקרא את פרשת יתרו, קבלת התורה.

איתן כבל: הבוקר התבשרנו שחיים גורי, מחשובי היוצרים בתרבות העברית ומעמודי התווך של דור הפלמ״ח, הלך לעולמו כשהוא בן 94.

איתן כבל: גורי, חתן פרס ישראל שהיה משורר, סופר, איש רוח ועיתונאי.

איתן כבל: הוא אחראי לכמה מנכסי צאן הברזל החשובים ביותר בתרבות הישראלית, ביניהם "הרעות" ו״באב אל-וואד".

איתן כבל: אין ספק שחיים גורי מהווה אחד מסמלי דור המייסדים של המדינה.

איתן כבל: אנו נקריא שיר שלו בשבוע הבא, שכן היום זהו ט״ו בשבט וישנו את הכלל התלמודי: תדיר ושאינו תדיר - תדיר קודם.

איתן כבל: ט"ו בשבט נקבע כיום הולדתה של הכנסת.

איתן כבל: אתם יודעים, אני נמצא בכנסת מספיק שנים, וזו הזדמנות לברך את הכנסת ולהדגיש את החשיבות של הכנסת בדמוקרטיה בישראל.

איתן כבל: חזרנו לישראל לאחר 2,000 שנות גלות, ומדינה עצמאית עם בית מחוקקים שאינו מושפע או תלוי במדינות אחרות זו מציאות שהייתה רק פעמיים בהיסטוריה של העם היהודי, זה לא מובן מאליו בכלל.

איתן כבל: הכנסת, על כל מה שנוהגים ונהנים לומר עליה, היא אחד מהמוסדות החשובים שיש לנו היום בישראל.

איתן כבל: אז שיהיה במזל טוב.

איתן כבל: היום נקרא את השיר "שירת העשבים", שנכתב על-ידי נעמי שמר בשנת 1976 ומתבסס על שלוש אמרות של רבי נחמן מברסלב, ונהגו לשיר אותו בסדרי ט"ו בשבט.

איתן כבל: רבי נחמן מברסלב נולד בשנת 1772 בעיר מז'יבוז' באוקראינה, הוא האדמו"ר בדור הרביעי של תנועת החסידות ומייסד חסידות ברסלב.

איתן כבל: היה מורה רוחני מקורי שהדגיש את המכשלות הרבות בדרך לעבודת ה' ואת חשיבות השמחה, הפשטות והתמימות.

איתן כבל: נפטר ממחלת השחפת בשנת 1810 כשהוא בן 38 בלבד.

איתן כבל: בערב ראש השנה האחרון לחייו הדגיש רבי נחמן את החשיבות שהוא רואה בכך שחסידיו יהיו אצלו בחג זה.

איתן כבל: חסידיו מבינים שכוונתו הייתה לאחר פטירתו ועל כן מקפיד רובם הגדול להגיע מדי ראש השנה לקברו בעיר אומן - שעניין יוקר הטיסות לשם אף נדון בוועדה ועדיין לא סיימנו את הטיפול, מתחילה בדיקה גם של ההגבלים העסקיים בעניין הזה.

איתן כבל: "דע לך/ שכל רועה ורועה/ יש לו ניגון מיוחד/ משלו/ דע לך/ שכל עשב ועשב/ יש לו שירה מיוחדת/ משלו/ ומשירת העשבים/ נעשה ניגון/ של רועה/ כמה יפה/ כמה יפה ונאה/ כששומעים השירה/ שלה

איתן כבל: ם/ טוב מאוד/ להתפלל ביניהם/ ובשמחה לעבוד/ את השם/ ומשירת העשבים/ מתמלא הלב/ ומשתוקק/ וכשהלב/ מן השירה מתמלא/ ומשתוקק/ אל ארץ ישראל/ אור גדול/ אזי נמשך והולך/ מקדושתה של הארץ/ עליו/ ומשירת העשבים/ נעשה ניגון של הלב.

איתן כבל: " אז חלק מהדברים מתכתב גם עם היום הזה, ט"ו בשבט, וגם עם החוק במידה מסוימת.

איתן כבל: אז בבקשה, חברי, שאיך אומרים, צריך להנציח את האירוע שדנים בחוק שלך לקראת העלאתו לקריאה ראשונה, שזה נס בזכות עצמו, חג בזכות עצמו.

איתן כבל: אז בבקשה.

ג'מאל זחאלקה: הצעתי מאוד פשוטה.

ג'מאל זחאלקה: החוק הוא שורה אחת, לבטל את חוק העזים משנת 1950: "חוק להגנת הצומח (נזקי עזים), 1950 – בטל.

ג'מאל זחאלקה: " זה כל החוק.

ג'מאל זחאלקה: החוק חוקק ב-1950, אני עכשיו לא רוצה להיכנס לקריאה היסטורית למה ומדוע ומה, אבל היום יש קונצנזוס, לא רק שלגבי עזים שחורות החוק הוא מיותר, אין לו מקום, אלא שאנחנו נדון בוועדה בהצעה שלי – כבר אני מקדים, אני בטוח שאתה תסכים לזה כי זה דבר חשוב – איך להשתמש בעז השחורה כדי למנוע שריפות, איך להכניס אותן ליערות, באיזה צורה, איזה סובסידיות יינתנו לאנשים, ולהפוך את הקללה לברכה.

ג'מאל זחאלקה: זה כל החוק.

איתן כבל: תודה.

איתן כבל: תודה לך, תודה על החוק.

איתן כבל: אני חושב שהוא לא אמור להיות מורכב, מסובך.

איתן כבל: אני חושב שגם הגורמים שעוסקים בנושא בקרן קיימת ובמקומות אחרים, ישמחו לסייע.

<לאה ורון: גם אגודת הנוקדים הודיעה שהם תומכים בהצעת החוק ולכן הם לא מגיעים.

איתן כבל: אוקיי.

איתן כבל: בבקשה.

<סוהיל זיידן: סוהיל זיידן, ראש תחום מטעים, חורש טבעי ומרעה, ופקיד יערות ארצי.

<סוהיל זיידן: אנחנו תומכים בהצעת החוק.

<סוהיל זיידן: אנחנו חושבים שהעז היא חלק אינטגרלי מהממשק היערני-האקולוגי בשטחים הפתוחים.

איתן כבל: אוקיי.

איתן כבל: בבקשה.

<ד"ר אורית גינצבורג: ד"ר אורית גינצבורג, מנהלת תחום מרעה, שטחים פתוחים, משרד החקלאות.

<ד"ר אורית גינצבורג: גם אנחנו תומכים בביטול החוק.

<ד"ר אורית גינצבורג: יש מעט מאוד עדרי עזים היום בארץ, פחות מדי.

<ד"ר אורית גינצבורג: בזמנו החוק היה רלוונטי - -

איתן כבל: כי היו יותר מדי.

<ד"ר אורית גינצבורג: - - כי באמת היו יותר מדי.

<ד"ר אורית גינצבורג: החוק היה יותר מדי יעיל כנראה.

ג'מאל זחאלקה: רעיית יתר.

<ד"ר אורית גינצבורג: גם חוק, גם כלכלה, זה המון המון אלמנטים.

<ד"ר אורית גינצבורג: במשרד היום יש תמיכות שמנסות לעודד עדרי עזים, זה לא מספיק, זקוקים להרבה תשתיות לבנות דירים, אישורים לדירים.

<ד"ר אורית גינצבורג: זה מצב שתכנונית הוא קצת קשה, ואנחנו פועלים יחד עם קק"ל, יחד עם הרבה הרבה ארגונים בשביל לנסות לקדם את זה.

איתן כבל: אוקיי.

איתן כבל: תודה.

<חנאן טוחי: עורכת דין חנאן טוחי, מהלשכה המשפטית במשרד החקלאות.

<חנאן טוחי: אין מניעה משפטית.

איתן כבל: אוקיי.

איתן כבל: אז בואו אני אסכם את זה כך.

איתן כבל: אנחנו קודם כול נצביע כבר על החוק להכנה לקריאה ראשונה כדי שנקדם את זה.

איתן כבל: נקודה שנייה, והיא מתכתבת עם מה שאתה, חבר הכנסת זחאלקה, ביקשת.

איתן כבל: אני מבקש ממשרד החקלאות ומקרן קיימת – אתה תבוא איתם בדברים – קראת הדיון בקריאה השנייה והשלישית כאן בוועדה, אם תוכלו לשלוח לנו, עם העתק לחבר הכנסת זחאלקה, מה בעצם המצב היום.

ג'מאל זחאלקה: ומה המדיניות.

איתן כבל: המדיניות, כן.

איתן כבל: ואיך אפשר – כמו שהוא הציע וכמו שגברתי אמרה, שעכשיו יש פחות מדי עדרי עזים - - -

עבד אל חכים חאג' יחיא: שאלה מה זה פחות מדי.

עבד אל חכים חאג' יחיא: כמה?

איתן כבל: יש מעט מאוד.

עבד אל חכים חאג' יחיא: יש מעט מאוד, אז השאלה אם אנחנו צריכים כמות יותר גדולה, כמה אנחנו צריכים.

ג'מאל זחאלקה: זה מה שהוא שואל אותם.

ג'מאל זחאלקה: זו השאלה שלו אליהם.

איתן כבל: אני רוצה ברשותכם שני מעגלים.

איתן כבל: מעגל אחד, קודם כול מה המצב הקיים; שנית, מה המצב הרצוי לשיטתכם.

איתן כבל: המצב הרצוי, דהיינו מצב שיודע להתכתב נכון עם הטבע ויודע לתת את התפוקה הטובה שבה גם המגדלים נהנים וגם הטבע נהנה.

איתן כבל: ואז נבדוק ואז תגידו גם לנו, גם אתם בקק"ל וגם אתם במשרד החקלאות תוכלו לומר לנו גם כן האם יש היום סובסידיות, סיוע.

<לאה ורון: תמיכות.

איתן כבל: תמיכות מכל סוג.

איתן כבל: ויכול להיות, בהתאם לדברים שאתם אומרים, אולי נפנה גם ליושב-ראש הקרן הקיימת, אולי נפנה גם לשר החקלאות, שאולי יעשו איזה מבצע.

איתן כבל: אני מבין מה שגברתי אומרת.

איתן כבל: כיוון שעסקתי בעבר הרחוק בתחום ואני מכיר את נושא הרעייה – גם בזה עסקתי מקרוב – אני מבין, יש מלחמות עולם על מה שנקרא שטחי מרעה, ומניידים מהנגב למרכז.

איתן כבל: לא נפתח כאן עכשיו את הדיון, שלא נדבר על המלחמות שמתקיימות על שטחי מרעה בגולן.

איתן כבל: אנחנו מכירים את זה היטב.

איתן כבל: אבל, יש מקומות שבהם העז השחורה היא שחקנית – לא בכל מקום.

ג'מאל זחאלקה: לא, אין לה מתחרים.

איתן כבל: אין לה.

ג'מאל זחאלקה: היא נכנסת למקומות שהעז הלבנה לא מעזה להיכנס אליהם.

<ד"ר אורית גינצבורג: כן.

<ד"ר אורית גינצבורג: בעיקר באזור החורש.

<ד"ר אורית גינצבורג: אנחנו מעוניינים לקיים את זה סמוך ליישובים, זה עוזר גם במניעת שריפות.

איתן כבל: נכון.

איתן כבל: אנשים חושבים שמדובר לגבי היערות, עם האורנים.

איתן כבל: לא.

איתן כבל: זה בעיקר השטחים הסבוכים – בכרמל, דברים כאלה, שממש הן יודעות להיכנס וגם היכולת שלהן לטפל - - -

ג'מאל זחאלקה: בצמחים.

איתן כבל: בצמחים, שבדרך כלל עזים אחרות - -

עבד אל חכים חאג' יחיא: לא מעזות.

איתן כבל: - - לא מעזות.

איתן כבל: בבקשה.

<סוהיל זיידן: דווקא בנושא של רעיית עזים כהחזקה לקווי חיץ או אזורי חיץ, היא בעל חי באמת רצוי, אבל חברים, זה לא פיקניק.

<סוהיל זיידן: הרועה עצמו, המגדל, הוא לא יכול להרוויח מכמות כל כך מעטה של עזים ללא סבסוד או תמיכה מהמדינה.

<סוהיל זיידן: המדינה צריכה בעצם לתמוך.

<סוהיל זיידן: הרי אנחנו מטפלים ביערות, מחזיקים את אזורי החיץ סביב היישובים למניעת שריפות או הפחתת שריפות, אבל המדינה צריכה לעזור.

איתן כבל: אני אסביר.

איתן כבל: זה דיון שאני רוצה לקיים אותו בפעם הבאה.

איתן כבל: אבל, מה אני כן רוצה לומר לך?

איתן כבל: אם קרן קיימת תחשוב לנכון שזה באמת כלי נכון להתמודדות גם עם שריפות וגם לטיפול בטבע, זה לא מספיק, צריך גם שתהיה דרישה, שיהיו חקלאים שיסכימו.

איתן כבל: זה לא כל כך ברור מאליו – זה שאנחנו רוצים סובסידיות והכול בסדר גמור – שיהיו גם אנשים שירצו לעסוק בעניין הזה.

עבד אל חכים חאג' יחיא: אם זה לא יהיה רווחי, אז לא ירצו.

איתן כבל: א', זה תנאי הכרחי.

ג'מאל זחאלקה: זאת עבודה קשה.

איתן כבל: אבל זאת עבודה קשה.

איתן כבל: אתה יודע, אנחנו רק מסתכלים על זה בעין רומנטית – רועה – אבל זאת עבודה קשה.

איתן כבל: הרומנטיקה היא רק כשאתה כותב את השיר, לא כשאתה נמצא - - -

עבד אל חכים חאג' יחיא: כשאתה בא ליישם.

איתן כבל: כשאתה בא ליישם ואתה הולך עם העזים.

איתן כבל: לכן, זה העניין.

איתן כבל: אנחנו רוצים למצוא את הדרך שגם יהיו בכלל כאלה – גם כאלה, גם באזורים שאנחנו מעוניינים שיגדלו בהם, וגם שתימצא הסובסידיה לעניין הזה.

איתן כבל: אנחנו נקריא.

איתן כבל: בבקשה.

איתן כבל: יש לכם הערה?

<נעמה דניאל: שתי מלים קצרות.

איתן כבל: בבקשה, גברתי.

<נעמה דניאל: ראשית, אני מניחה שאין עלות תקציבית להצעה אבל אין פה נציג אוצר.

איתן כבל: נכון.

<לאה ורון: תמר לוי-בונה, הרפרנטית של חקלאות באגף התקציבים, מוסרת כי ההצעה אינה כרוכה בעלות תקציבית.

איתן כבל: אוקיי.

איתן כבל: בבקשה.

<נעמה דניאל: שנית, אם מבטלים את החוק הזה, יש חוק אחר שמפנה לחוק הזה – חוק הסדרת הטיפול בחופי הכינרת, התשס"ח–2008, שמקים את איגוד ערים כינרת ומקנה לו, בין השאר, סמכויות לאכיפה ולפיקוח על הוראות החוק הזה, אז נצטרך לעשות תיקון עקיף.

איתן כבל: אוקיי.

איתן כבל: בסדר גמור.

ג'מאל זחאלקה: אפשר להחיל אותו.

ג'מאל זחאלקה: לא?

איתן כבל: נעשה תיקון עקיף.

איתן כבל: היא יודעת, זה עניין טכני משפטי.

איתן כבל: אני ברשות

איתן כבל: כם אקריא את החוק.

איתן כבל: היוזם, חבר הכנסת ג'מאל זחאלקה.

איתן כבל: "הצעת חוק להגנת הצומח (נזקי עזים) (תיקון – ביטול החוק), התשע"ז-2017 ביטול החוק 1.

איתן כבל: חוק להגנת הצומח (נזקי עזים), התש"י–1950 – בטל.

איתן כבל: " מי בעד, ירים את ידו?

איתן כבל: בעד – 3

איתן כבל: נמנעים – אין

איתן כבל: תודה.

איתן כבל: החוק אושר לקריאה ראשונה במליאה.

איתן כבל: תודה רבה.

איתן כבל: בהצלחה.

איתן כבל: הישיבה נעולה.